Kilimanjaro
Kilimanjaro (Bijelo brdo ili Snježno brdo) najviša je afrička planina vulkanskog porijekla. Smještena je u sjeveroistočnom dijelu Tanzanije, nedaleko od granice s Kenijom. Na planini se smjenjuju različite klimatske zone. Dok u podnožju vlada tropska klima, na vrhu je alpska. Kilimanjaro je u blizini ekvatora. Snježna granica je na približno 4600 m. Od 1987. Kilimanjaro je pod zaštitom UNESCO-a.